b'\n_START_ARTICLE_\nOb\xc4\x8dina Brda\n_START_SECTION_\nZgodovina\n_START_PARAGRAPH_\nV za\xc4\x8detku 8. stoletja se je vzdol\xc5\xbe zahodnih Brd ustalila slovensko-romanska jezikovna meja, k \xc4\x8demur je pripomogel langobardski limes. Ta fortifikacijski sistem je Langobarde v Furlanski ni\xc5\xbeini branili pred preseljevanjem slovanskih plemen z vzhoda. Etni\xc4\x8dna meja med Italijani in Slovenci, izoblikovana v tistem obdobju, je ostala nespremenjena do danes._NEWLINE_Po letu 1500 je zadnji gori\xc5\xa1ki grof, \xc4\x8digar dru\xc5\xbeina je Brda prevzela leta 1277 od oglejskih patriarhov, prepustil posestva Habsbur\xc5\xa1ki monarhiji. Do za\xc4\x8detka 16. stoletja so na ozemlji Brd potekale bitke med Habsbur\xc5\xbeani in Bene\xc4\x8dani ter vdori Turkov. _NEWLINE_Brda so bila med prvo svetovno vojno zaledje So\xc5\xa1ke fronte s \xc5\xa1tevilnimi voja\xc5\xa1kimi bolni\xc5\xa1nicami in pokopali\xc5\xa1\xc4\x8di padlih vojakov. Prebivalci so bili prisiljeni v begunstvo. _NEWLINE_Po vojni so od 1920 dalje, tako kot ostala Primorska, Brda dvajset let izpostavljena fa\xc5\xa1isti\xc4\x8dni raznarodovalni politiki Italije._NEWLINE_Po kapitulaciji Italije leta 1943, ustanovijo Brici, kot sebe imenujejo doma\xc4\x8dini, Bri\xc5\xa1ko-bene\xc5\xa1ki odred partizanske vojske. _NEWLINE_Po drugi svetovni vojni jih nesmiselno prere\xc5\xbeejo, tako da ju\xc5\xbeni in skrajno zahodni del pripadata Italiji (italijansko ime zanje je Collio, kamor spadata ob\xc4\x8dina \xc5\xa0teverjan, kjer se je na popisu leta 1971 91,4% prebivalcev izreklo za Slovence, in ob\xc4\x8dina Dolenje), kjer ostanejo tudi \xc5\xa1tevilni Slovenci.\n_START_SECTION_\nNaselja v ob\xc4\x8dini\n_START_PARAGRAPH_\nBarbana, Belo, Biljana, Brdice pri Ko\xc5\xbebani, Brdice pri Neblem, Breg pri Golem Brdu, Brestje, Brezovk, Ceglo, Dobrovo, Dolnje Cerovo, Drnovk, Fojana, Golo Brdo, Gonja\xc4\x8de, Gornje Cerovo, Gradno, Hlevnik, Hru\xc5\xa1evlje, Hum, Imenje, Kojsko, Kozana, Kozarno, Ko\xc5\xbebana, Krasno, Medana, Neblo, Nozno, Ple\xc5\xa1ivo, Podsabotin, Pristavo, Senik, Slapnik, Slav\xc4\x8de, Sne\xc5\xbeatno, Sne\xc5\xbee\xc4\x8de, \xc5\xa0lovrenc, \xc5\xa0martno, Vedrijan, Vipol\xc5\xbee, Vi\xc5\xa1njevik, Vrhovlje pri Kojskem, Vrhovlje pri Ko\xc5\xbebani, Zali Breg\n_START_SECTION_\nPrebivalstvo\n_START_PARAGRAPH_\nOb popisu leta 2001 je bila sloven\xc5\xa1\xc4\x8dina materni jezik 5543 (96,1\xc2\xa0%) ob\xc4\x8danom, srbohrva\xc5\xa1\xc4\x8dina 39 (0,7\xc2\xa0%), hrva\xc5\xa1\xc4\x8dina pa 28 (0,5\xc2\xa0%) osebam. Neznano je za 93 (1,6\xc2\xa0%) oseb. 3564 ali 61,8\xc2\xa0% je rimokatoli\xc4\x8danov.'